Shimoliy Koreya o‘zida o‘tadigan Osiyo chempionatiga janubiy koreyalik sportchilarni taklif qildi

Pxenyan Shimoliy Koreyada yoshlar o‘rtasida og‘ir atletika bo‘yicha o‘tadigan Osiyo chempionatida ishtirok etish uchun Janubiy Koreya sportchilarini taklif etdi. Bu haqda KBS nashri xabar berdi.  
Dastlabki ma'lumotlarga ko‘ra, Janubiy Koreyadan Shimolga 70 kishi, jumladan jurnalistlar va tibbiy xodimlar boradi. 
Ma'lum qilinishicha, janubiy koreyalik sportchilar Shimoliy Koreyaga Pekin orqali jo‘naydilar. 
Musobaqa Pxenyanda 20-27 oktabr kunlari bo‘lib o‘tadi.